section_heading: Opis dobra
paragraph_text: Arheološko nalazište Čemernica – prapovijesna gradina i gomila nalazi se na eponimnom brdu iznad zaselka Grčići u Prisoju, na području Općine Dicmo. Gradina i gomila na Čemernici nisu arheološki istraživane. Gomila je najcvjerojatnije prapovijesni grobni tumul. Južno od gomile, udaljena oko 190 metara, nalazi se prapovijesna gradina. Na prostoru između gradine i gomile pretpostavlja se postojanje prapovijesnog podgradinskog naselja. Gradina je podignuta na istaknutom strateškom položaju s kojeg se mogao nadzirati važan prapovijesni put koji je povezivao gradinska naselja na priobalju s unutrašnjošću Dalmacije.